Zohid Haqnazarov
Zohid Vohidovich Xaqnazarov (oʻzbekcha: Zohid Haqnazarov; 1937-yil 12-noyabr, Toshkent — 2019-yil 18-iyul, Antaliya) — sovet va oʻzbek dirijyori, musiqa oʻqituvchisi, jamoat arbobi. Oʻzbekiston SSR xalq artisti (1978). Moskva konservatoriyasini tugatgan (1963), Nikolay Anosov shogirdi. 1965-yildayoq Oʻzbekiston davlat filarmoniyasi simfonik orkestriga rahbarlik qilgan va ushbu lavozimda 1979-yilgacha faoliyat yuritgan. 1981—1984-yillarda Toshkent konservatoriyasi rektori lavozimida ishlagan. 1988-yilda Oʻzbekiston muxolifatidagi „Birlik Harakati“ siyosiy partiyasining asoschilaridan biri va bir muddat uning raisi boʻlgan. Oʻzbekistondagi keskin siyosiy masalalar boʻyicha muntazam ravishda maqolalar, bayonotlar va ochiq xatlar berib borgan. 2019-yil 18-iyul Antaliyada (Turkiya) avtohalokatda vafot etgan — mototsikl haydovchisi urib ketgan.